I løbet af mere end 37 års arbejde på Christiansborg har jeg kæmpet for samarbejde mellem socialdemokrater og radikale – først som medlem af Ankers socialdemokratiske mindretalsregering, så i opposition under Schlüter og siden i vores fælles regering under Nyrups ledelse i et tillidsfuldt samarbejde med Marianne Jelved.

Jeg mener, at det er vigtigt, at S og R og venstrefløjen enes om mest muligt for at sikre den danske velfærdsmodel bedst muligt.

Det er mellem disse partier, der eksisterer fælles holdninger om det allervigtigste for vort samfund og vores verden – en langt mere ambitiøs indsats for at redde klimaet og realisere en udvikling, der er både socialt, miljømæssigt og økonomisk bæredygtig.